Die koninklike baba is gebore! | SARIE
Die hertogin van Cambridge, Kate Middleton, en prins William se tweede Charlotte Elizabeth Diana, is 2 Mei 2015 om 9:34 (Suid-Afrikaanse tyd) in die St. Mary’s-hospitaal in Londen gebore. Dit is ’n dogtertjie!
Kate en William buite die hospitaal met hul prinses FOTO: Gallo Images / Getty Images
David Cameron, Britse premier, het ook sy gelukwensing aan die koninklikes via Twitter oorgedra. “Baie geluk aan die hertog en hertogin van Cambridge met die geboorte van hul dogter, ek is saam met hulle verheug,” het hy getwiet.
Charlotte is vierde in die ry van aanspraakmakers op die Britse troon.
Duisende aanhangers en entoesiaste het buite die hospitaal en Buckingham-paleis gestaan om hul ondersteuning aan die koninklikes te wys.
Prins William het ’n paar uur ná die bevalling die hospitaal verlaat om vir George te gaan haal. Kyk net hoe oulik het die kleinding vir die skare buite die hospitaal gewaai!